《中庭步月》
宋代·蒲寿宬

月光被中庭，竹影弄幽色。
潇潇一幅素，洒洒数茎墨。
忽然风动处，惟有月写得。
此画应入神，无言自心识。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。